กรุงศรีอเบอร์ดีนเฮ!
กอดหุ้นMAKROต้นทุนต่ำโกยกำไรอื้อรอศึกษาข้อมูลก่อนตัดสินใจขายเทนเดอร์
24 เม.ย. 2556

กอดหุ้นMAKROต้นทุนต่ำโกยกำไรอื้อรอศึกษาข้อมูลก่อนตัดสินใจขายเทนเดอร์
เปิดโพยกองทุนหุ้น “กรุงศรีอเบอร์ดีน” ถือหุ้น MAKRO ติดท็อปไฟว์ในพอร์ต โกยกำไรอู้ฟู่
จากการรวบรวมข้อมูลพอร์ตการลงทุนของกองทุนรวม พบว่า กองทุนที่มีการลงทุนในหุ้นบริษัท สยามแม็คโคร (MAKRO) ติดอันดับ 1 ใน 5 ของพอร์ตการลงทุน ณ วันที่ 31 มี.ค. 2556 คือ กองทุนหุ้นภายใต้การบริหารของบริษัทหลักทรัพย์จัดการกองทุน (บลจ.) กรุงศรี จำนวน 5 กองทุน ถือหุ้น MAKRO สูงเป็นอันดับ 34 ของพอร์ต หรือประมาณ 68% ของมูลค่าสินทรัพย์สุทธิ ขณะที่กองทุนหุ้น บลจ.อเบอร์ดีน ถือจำนวน 6 กองทุน ประมาณ 35% ของมูลค่าสินทรัพย์สุทธิ
สำหรับกองทุนบลจ.กรุงศรีที่ถือหุ้น MAKRO ได้แก่ กองทุนเปิดกรุงศรีหุ้นปันผล กองทุนเปิดกรุงศรีหุ้นแวลู กองทุนเปิดกรุงศรีหุ้นระยะยาวปันผล 70/30 กองทุนเปิดกรุงศรีหุ้นระยะยาวปันผล กองทุนเปิดกรุงศรีหุ้นปันผลเพื่อการเลี้ยงชีพ
ขณะที่กองทุนหุ้นบลจ.อเบอร์ดีนถือหุ้น MAKRO ได้แก่ กองทุนเปิดอเบอร์ดีน โกรท กองทุนเปิดอเบอร์ดีน สมอล แค๊พ กองทุนเปิดอเบอร์ดีน สยามลีดเดอร์ส กองทุนเปิดอเบอร์ดีน สมาร์ทแคปปิตอล เพื่อการเลี้ยงชีพ กองทุนอเบอร์ดีนหุ้นระยะยาว กองทุนเปิดอเบอร์ดีนหุ้นแวลู
นอกเหนือจาก บลจ.กรุงศรีและอเบอร์ดีนที่ถือหุ้น MAKRO ในสัดส่วนที่มากแล้ว ยังมีกองทุนหุ้นของ บลจ.เอ็มเอฟซี บลจ.ซีไอเอ็มบีพรินซิเพิล และ บลจ.ไทยพาณิชย์ ที่ถือหุ้นในสัดส่วนที่มาก แต่ไม่ได้ติดอันดับ 1 ใน 5 ของพอร์ต
ผู้จัดการกองทุนรายหนึ่ง กล่าวว่า กองทุนที่ถือหุ้น MAKRO จะได้กำไรเข้ามาในพอร์ตจากราคาที่ปรับตัวเพิ่มขึ้นจากการเสนอซื้อหุ้น MAKRO ของบริษัท ซีพี ออลล์ (CPALL) แต่ยังไม่สามารถระบุได้ชัดว่าจะกำไรเท่าไร จะต้องรอจนกว่า CPALL จะประกาศราคาเสนอซื้อหุ้น (เทนเดอร์ ออฟเฟอร์) จากผู้ถือหุ้นรายอื่นๆ นอกจากผู้ถือหุ้นใหญ่ MAKRO ที่เสนอซื้อในราคาหุ้นละ 787 บาทโดยกองทุนเปิดอเบอร์ดีน โกรท ถืออันดับสามของพอร์ต ในสัดส่วน 5% ของมูลค่าสินทรัพย์สุทธิ 7,308 ล้านบาท กอง
“ยกตัวอย่างกรณีกองทุนกรุงศรีหุ้นระยะยาวเป็นผู้ถือหุ้น MAKRO อันดับ 10 ถือจำนวน 2.69 ล้านหุ้น หากเทียบราคา 682 บาท ที่เป็นราคาวันที่ 19 เม.ย. กับราคาเสนอซื้อที่ 787 บาท จะได้กำไรประมาณ 283 ล้านบาท” ผู้จัดการกองทุน กล่าว
ทั้งนี้ ปกติแล้วกองทุนจะต้องบันทึกราคาหุ้นที่ลงทุนทุกๆ วันที่ปิดการซื้อขาย ดังนั้น หากราคา MAKRO เพิ่มขึ้นอีกกองทุนก็จะมีกำไรเพิ่มขึ้นตามราคาตลาด
นายฉัตรพี ตันติเฉลิม ประธานเจ้าหน้าที่บริหาร บลจ.กรุงศรี กล่าวว่า ถือหุ้น MAKRO มา 34 ปีแล้วและยังไม่ได้ขายออก เนื่องจากมองว่าเป็นบริษัทที่แข็งแกร่ง ไม่มีหนี้สิน มีการจ่ายเงินปันผลที่ดีและมีอัตราการเติบโตสูง
อย่างไรก็ตาม การจะนำหุ้น MAKRO ไปเสนอขายให้กับ CPALL หรือไม่นั้นจะต้องศึกษาข้อมูลให้ละเอียดอีกครั้ง แต่หากบริษัทจะต้องถอนหุ้นออกจากตลาดหลักทรัพย์ กองทุนก็จำเป็นต้องขายหุ้นให้ เพราะสามารถลงทุนหุ้นในตลาดหลักทรัพย์เท่านั้นและเงินที่ได้จากการขาย ก็จะนำไปซื้อหุ้นตัวอื่นที่มีอนาคตที่ดี โดยไม่จำเป็นต้องเป็นหุ้นในกลุ่มเดียวกับ MAKRO